# VEDTEKTER FOR FRAMSTEG BARNEHAGE – HARKMARK NATURBARNEHAGE

Vedtatt av årsmøtet den 26.02.2025

Alle barnehager skal i henhold til barnehageloven ha vedtekter, jf. barnehageloven § 7. Det er barnehagens eier som fastsetter vedtektene. Disse skal gi opplysninger som er av betydning for foreldrenes forhold til barnehagen.

## FORENINGENS NAVN

Foreningens navn er Framsteg barnehage – Harkmark Naturbarnehage. Foreningens org.nr. er 971 480 343. Barnehagen omtales som Harkmark Naturbarnehage.

## EIERFORHOLD

Framsteg barnehage – Harkmark Naturbarnehage eies og drives av Framsteg Ungdomslag.

## MEDLEMSSKAP

Alle barn med plass i Harkmark Naturbarnehage får medlemskap i Framsteg ungdomslag inkludert i månedsprisen. Barn i Harkmark Naturbarnehage oppfordres til å bli medlemmer av Framsteg ungdomslag. Medlemskap er frivillig.

## FORMÅL

Barnehagen skal i samarbeid og forståelse med hjemmet ivareta barnas behov for omsorg og led, og fremme læring og danning som grunnlag for allsidig utvikling.

Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til skaperglede, undring og utforskertrang. De skal lære å ta vare på seg selv, hverandre og naturen.

Barna skal utvikle grunnleggende egenskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap.

Barnehagen skal fremme demokrati og likestilling og motarbeide alle former for diskriminering.

## RETTSREGLER

Barnehagen drives i samsvar med:

* Lov om barnehager av 17 juni 2005 nr. 64
* Forskrift om rammeplan for barnehagens innhold av 24. april 2017
* Forskrift om regnskapsplikt for ikke-kommunale barnehager av 30. november 2012
* Forskrift om foreldrebetaling av 12. desember 2005
* Forskrift om pedagogisk bemanning av 22. juni 2017
* Forskrift om miljørettet helsevern av 25. april 2003
* Kommunale vedtak
* Årsplan for barnehagen
* Barnehagens egne sikkerhets-/internkontrollrutiner

## JURIDISK PERSON

Foreningen er selveiende og en frittstående juridisk person med upersonlig og begrenset ansvar for gjeld.

## VIRKSOMHETSTYRING OG FORELDREMEDVIRKNING

Framsteg barnehage – Harkmark Naturbarnehage ledes av et styre med 5 medlemmer, samt optimalt to varamedlemmer. Styret velges på årsmøtet i Framsteg ungdomslag. Styret oppnevner en barnehagenemnd som ivaretar barnehagens oppfølging.

Styret ivaretar eiers overordnede oppgaver og ansvar, herunder godkjenning av vedtekter, regnskap og budsjett. Styret representere foreningen utad. Styret fastsetter daglig leders (barnehagens styrer) arbeids­instruks.

*Samarbeidsutvalg*

I henhold til barnehageloven § 4 skal barnehager ha et samarbeidsutvalg (SU). Samarbeidsutvalget skal være et rådgivende, kontaktskapende og samordnende organ for barnehagen. Samarbeidsutvalget skal bestå av to representanter fra foreldrene, to fra personalet og inntil to oppnevnt av ungdomslaget.

*Foreldreråd*

I henhold til barnehageloven § 4 skal barnehagen ha et foreldreråd bestående av foreldre til barn i barnehagen. Foreldrerådet skal fremme fellesinteresser for foreldrene og bidra til at samarbeidet mellom barnehagen og foreldre/foresatte skaper et godt miljø i barnehagen.

## ARBEIDSGIVERANSVAR OG ANSETTELSER

Styret har overordnet arbeidsgiveransvar for de ansatte i barnehagen. Alle ansettelser skal godkjennes av barnehagenemnda eller styret før tilbud om stilling tilbys arbeidstaker.

## DAGLIG LEDER/STYRER

Barnehagens daglige leder/styrer ansettes av styret i Framsteg ungdomslag. Styrer er barnehagens daglige administrative og pedagogiske leder. Styrer har ansvar for at barnehagen er en pedagogisk virksomhet, og styres i henhold til gjeldende lover og forskrifter. Styrer er arbeidsgivers representant i barnehagen.

## PERSONAL

Styret har overordnet arbeidsgiveransvar for de ansatte i barnehagen.

Barnehagen følger normer i henhold til forskrift om pedagogiske bemanning.

## POLITIATTEST

Det kreves at alle som arbeider i barnehagen, fremlegger tilfredsstillende attest fra politiet ved ansettelse.

## TAUSHETSPLIKT

Personalet i barnehagen har taushetsplikt om de forhold de blir kjent med i barnehagen.

## OPPTAKSMYNDIGHET (SAMORDNET OPPTAK)

Det er ett samordnet hovedopptak for alle barnehagene i Lindesnes med søknadsfrist 1. mars. Barnehageenheten i kommunen foretar opptak i samråd med styrer. Opptakskrets for Harkmark naturbarnehage er Agder Fylkeskommune. Barn i Lindesnes kommune vil likevel ha prioritet foran barn fra andre kommuner i henhold til barnehageloven.

## KLAGE

Etter forskrift om saksbehandlingsregler ved opptak i barnehage, kan søker ved hovedopptaket klage på avslag om barnehageplass. Søker kan også klage dersom søker verken får sitt første eller andre ønske oppfylt.

Klagen må fremsettes skriftlig til Lindesnes kommune ved Barnehageenheten og klagefristen er 3 uker. Klagen behandles først på nytt av enhetsleder. Opprettholdes vedtaket, går saken videre til kommunal klagenemnd. Vedtaket i klagenemda kan ikke påklages.

Etter hovedopptaket om våren foretas fortløpende enkeltopptak av barnehageenheten i samarbeid med styrer for den barnehagen det gjelder.

## OPPTAKSKRITERIER

Barnet må være bosatt i Lindesnes eller omliggende kommuner i fylket. Søkere som ikke er bosatt i opptakskretsen ved søknadsfrist, kan plass tildeles under forutsetning av at barnet er bosatt i opptakskretsen senest ved oppstart.

Barn som fyller ett år innen utgangen av august det året det søkes inn for, har ved hovedopptaket en lovfestet, individuell rett til barnehageplass i den kommunen det er bosatt i fra august. Dersom barnet fyller 1 år i løpet av august det året det vert søkt om plass, har barnet rett på plass innen utgangen av august. Dersom barnet fyller 1 år i september, oktober eller november det året det blir søkt, har barnet rett på plass innen utgangen av den måneden barnet blir født.

Opptak gjøres etter følgende kriterier, i prioritert rekkefølge:

* Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne.
* Barn som det er fattet vedtak om etter lov om [barneverntjenester1 §§ 4-12](https://lovdata.no/pro/" \l "reference/lov/1992-07-17-100/%C2%A74-12) og [4-4](https://lovdata.no/pro/" \l "reference/lov/1992-07-17-100/%C2%A74-4) annet og fjerde ledd, har rett til prioritet ved opptak i barnehage.
* Søsken til barn som har barnehageplass (Gjelder søknad til samme barnehage som søsken har plass i) forutsatt at familien er bosatt i opptakskretsen.
* Enhetsleder / styrer kan bruke utjevningsplasser etter skjønn for å rette opp skjevheter mht alder og kjønn i gruppesammensetningen.
* Barn av ansatte i Harkmark naturbarnehage.

Prioritering gjelder – uavhengig av barnets faktiske oppstart – dersom det ikke medfører tap i tilskuddsordning.

Dersom barn har lik prioritet, står barnehagen fritt til å velge det inntaket som gir barnehagen en best mulig forutsigbarhet med tanke på økonomi, barnegruppe og bemanningsnorm. Dersom det ikke er mulig å skille søkerne, vil søknadstidspunktet for innkomne søknader være avgjørende for det endelige inntaket.

## OPPTAKSPERIODE

Søknadsfrist for hovedopptak er 1. mars.

Svarbrev sendes ut i mars.

Søknader innkommet etter frist, behandles fortløpende etter at hovedopptaket er foretatt. Barnehageåret starter etter sommerferien i august, og avsluttes før sommerferien i juli.

## OPPSIGELSESFRISTER

Oppsigelse av barnehageplass skal skje skriftlig og med minst en måneds varsel. For barn som har plass i barnehagen pr. 1. april, skal det ved eventuell oppsigelse av plassen betales fram til sommerferien.

Ved sammenhengende sykefravær mer enn en måned, kan det ved framlegging av

legeerklæring, søkes om fritak for hele perioden.

## ÅPNINGSTID

Barnehagen har en daglig åpningstid fra kl. 06.45 til 16.15.

Barn som blir hentet senere enn 16.15, faktureres med kr 200 pr påbegynte halvtime etter kl.16.15.

Samarbeidsutvalget og barnehagen kan vedta annen åpningstid i kortere perioder ved behov.

Dersom det er mindre enn 3 barn påmeldt på en barnehagedag – så kan barnehagen velge å holde stengt.

## PLANLEGGINGSDAGER

Barnehagen har fem planleggingsdager i løpet av barnehageåret. Datoer blir formidlet

gjennom årsplan.

## TILBUD

Barnehagen tilbyr kun fulltidsplasser.

## FERIE

Barnehagen har stengt 3 uker på sommeren, normalt de 3 siste i juli. Ferieukene blir

formidlet gjennom årsplan. I tillegg holdes det stengt på juleaften, gjennom romjulen,

nyttårsaften, samt på onsdag påskeuken.

Åpningstider de øvrige dagene i påsken avtales etter kartlegging av behov, og besluttes

av daglig leder i samråd med barnehagens samarbeidsutvalg.

Barn i barnehage skal i hovedregel ha minimum 4 uker ferie hvert år. 4 uker ferie blir tatt ut når barnehagen er stengt på sommeren og i romjulen (fra og med 3. juledag altså 27. desember til og med nyttårsaften, 31.desember.)

Barn som skal slutte i barnehagen må avvikle ferien før 1 august. Ferie må meldes skriftlig til barnehagen senest 2 uker før planlagt ferie.

Planleggingsdager eller fridager i barnehagens årsplan kan ikke inkluderes i ferieukene.

## FORELDREBETALING

Utregning av foreldrebetaling for barnehageplassen følger de regler som fremkommer i forskrift om foreldrebetaling i barnehager. For ordinær fulltidsplass legges til grunn de satser som til enhver tid fastsettes gjennom Stortingets årlige budsjettvedtak. Betalingen av oppholdet skjer for 11 måneder pr. år. Dvs at juli er betalingsfri uavhengig av når man tar ut ferie.

## SØSKENMODERASJON

I henhold til forskrift om foreldrebetaling skal foreldre/foresatte tilbys minimum 30% søskenmoderasjon i foreldrebetalingen for 2. barn og minimum 50% for 3. eller flere barn. Moderasjonen skal omfatte søsken som bor fast sammen.

## REDUSERT FORELDREBETALING

Barnehagen følger Lindesnes kommunes ordning om fritak for eller reduksjon i foreldrebetaling, jf. forskrift om foreldrebetaling § 3 tredje ledd.

Foreldrebetalingen skal for første barn i barnehage utgjøre maksimalt seks prosent av husholdningens samlede personinntekt etter skatteloven kapittel 12 og skattepliktig kapital­inntekt, og være begrenset oppad til maksimalgrensen for foreldrebetaling etter § 1 i forskrift om foreldrebetaling. For andre, tredje og flere barn settes foreldrebetalingen i tråd med bestemm­elser om søskenmoderasjon, til henholdsvis 70 prosent og 50 prosent av foreldrebetalingen for første barn.

Søknad om redusert betaling skal inneholde det siste årets skattemelding (selvangivelse) og skattepliktig kapital- eller personinntekt som ikke er forhånds utfylt. Dersom søker ikke kan legge frem selvangivelse eller ved vesentlig og varig endring i husholdningens inntekt i forhold til siste års selvangivelse, kan søker legge frem annen dokumentasjon for inntekt.

Skattemelding skal alltid legges ved, dersom den foreligger.

Som en husholdning etter tredje ledd regnes ektefeller, registrerte partnere og samboere. Som samboere regnes to ugifte personer over 18 år som bor sammen, og som har bodd sammen i et ekteskapslignende forhold i minst 12 av de siste 18 månedene, eller har felles barn. Bor et barn fast hos begge foreldrene, skal foreldrebetalingen beregnes ut fra inntekten til den forelderen som har samme folkeregisteradresse som barnet. Skattemelding skal dersom mulig legges ved.

## MANGLENDE BETALING

Ved utelatelse av betaling for barnehageoppholdet på to måneder kan barnehagen si opp plassen.

## INTERNKONTROLL

## 

Barnehagen har eget internkontrollsystem.

Systematisk helse-, miljø- og sikkerhetsarbeid gjennomføres i samsvar med internkontrollforskriften som gir bestemmelser om oppfølging av krav fastsatt i en rekke lover, blant annet arbeidsmiljøloven, brannvernloven, forskrift om miljørettet helsevern i barnehager og skoler m.v., og produktkontrolloven. PBL mentor i HMS arbeidet, bl.a. til kontrolltellinger ved brannøvelser eller andre nødsituasjoner. Styrer i barnehagen plikter å utarbeide sjekklister og egne rutiner for oppfølging av bestemmelsen.

## FORSIKRING

Barna er ulykkesforsikret den tiden de er i barnehagen, og på direkte vei til og fra barnehagen. Personlig egendeler er ikke forsikret.

## DUGNAD

Barnehagen har behov for årlig innsats av foreldre/foresatte for å få utført aktiviteter og arrangementer, diverse vedlikehold og oppgraderinger.